Visit Site
Recommended byColombia
ఎన్‌ఫోర్స్‌మెంట్ డైరెక్టరేట్, ఫైనాన్షియల్ ఇంటెలిజెన్స్ యూనిట్, డైరెక్టరేట్ ఆఫ్ రెవెన్యూ ఇంటెలిజెన్స్, క్యాపిటల్ మార్కెట్స్ రెగ్యులేటర్ సెబి, ఆదాయం పన్ను శాఖలు డొల్ల కంపెనీల తీరుపై నివేదికలను కార్పోరేట్ మంత్రిత్వశాఖకు ఇచ్చాయి. డొల్ల కంపెనీలకు ఇచ్చే నిర్వచనంపైన కూడా తమ అభిప్రాయాలను న్యాయ కోవిదుల ద్వారా రూపొందించి ఇచ్చాయి. ఈ అంశాలపై ఫైనాన్షియల్ స్టెబిలిటీ అండ్ డెవలప్‌మెంట్ కౌన్సిల్ (ఎఫ్‌ఎస్‌డిసి)లో కూడా చర్చ జరిగింది. ఆర్గనైజేషన్ ఫర్ ఎకనామిక్ కో ఆపరేషన్ అండ్ డెవలప్‌మెంట్ అనే సంస్థ కూడా రెగ్యులేటరీ మార్గ‌సూచీని రూపొందించింది. షెల్ కంపెనీని రిజిస్టర్ చేసి, న్యాయబద్ధంగా సంస్థ ఆదాయంలో చూపెడుంటారు. కాని ఈ సంస్థ ఎటువంటి ఆపరేషన్స్‌ను నిర్వహించదు. కాని ఈ సంస్థ ద్వారా నిధులు ప్రవహిస్తాయి. సెబి మాత్రం కంపెనీలో భాగంగా ఉండి, ఎటువంటి పాత్ర నిర్వహించకుండా, నిధుల ప్రవాహానికి ఉపయోగపడుతుందని పేర్కొంది. షెల్ కంపెనీలకు ఆర్థిక, వాణిజ్య, న్యాయ శాస్త్రం, చట్టపరంగా పటిష్టమైన నిర్వచనం ఇవ్వాలని, దీని వల్ల ప్రభుత్వానికి వచ్చే ఆదాయాన్ని కొల్లగొట్టడం, అక్రమమార్గాల ద్వారా మళ్లించే వారి భరతం పట్టేందుకు దర్యాప్తు ఏజన్సీలకు ఆయుధనం ఇచ్చినట్లవుతుందని కేంద్రం భావిస్తోంది. సెబి గత ఏడాది 331 డొల్ల కంపెనీలపై కొరఢా ఝుళిపించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.